CELEX: 32006D0065
Language: sk
Date: 2006-02-03 00:00:00
Title: 2006/65/ES: Rozhodnutie Komisie z  3. februára 2006 , ktorým sa mení a dopĺňa rozhodnutie 97/467/ES, pokiaľ ide o zaradenie jednej prevádzkarne v Uruguaji do predbežných zoznamov prevádzkarní tretej krajiny, z ktorých členské štáty povoľujú dovoz mäsa z vtákov radu bežce  [oznámené pod číslom K(2006) 233]   (Text s významom pre EHP)

4.2.2006   
            
            
               SK
            
            
               Úradný vestník Európskej únie
            
            
               L 32/93
            
         ROZHODNUTIE KOMISIE
   z 3. februára 2006,
   ktorým sa mení a dopĺňa rozhodnutie 97/467/ES, pokiaľ ide o zaradenie jednej prevádzkarne v Uruguaji do predbežných zoznamov prevádzkarní tretej krajiny, z ktorých členské štáty povoľujú dovoz mäsa z vtákov radu bežce
   [oznámené pod číslom K(2006) 233]
   (Text s významom pre EHP)
   (2006/65/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 95/408/ES z 22. júna 1995 o podmienkach pre vypracovanie, na dočasné obdobie, predbežných zoznamov podnikov tretích krajín, z ktorých sú členské štáty oprávnené dovážať niektoré výrobky živočíšneho pôvodu, rybie produkty, alebo živé lastúrniky (1), a najmä na jeho článok 2 ods. 4,
   keďže:
   
               (1)
            
            
               Rozhodnutím Komisie 97/467/ES zo 7. júla 1997, ktorým sa zriaďujú predbežné zoznamy prevádzkarní tretej krajiny, z ktorých členské štáty povoľujú dovozy králičieho mäsa a zveriny z farmových chovov (2), sa stanovuje predbežný zoznam prevádzkarní v tretích krajinách, z ktorých členské štáty povoľujú dovoz zveriny z farmových chovov, králičieho mäsa a mäsa z vtákov radu bežce.
            
         
               (2)
            
            
               Uruguaj predložil názov jednej prevádzkarne, ktorá produkuje mäso z vtákov radu bežce, pri ktorom príslušný orgán potvrdil, že prevádzkarne sú v súlade s pravidlami Spoločenstva.
            
         
               (3)
            
            
               Z tohto dôvodu treba túto prevádzkareň zahrnúť do zoznamov uvedených v rozhodnutí 97/467/ES.
            
         
               (4)
            
            
               Na dovezené mäso z tejto prevádzkarne by sa nemali vzťahovať zredukované fyzické kontroly podľa smernice Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (3).
            
         
               (5)
            
            
               Rozhodnutie 97/467/ES by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha II k rozhodnutiu 97/467/ES sa mení a dopĺňa v súlade s prílohou k tomuto rozhodnutiu.
   Článok 2
   Toto rozhodnutie sa uplatňuje od 11. februára 2006.
   Článok 3
   Toto rozhodnutie je určené členským štátom.
   
      V Bruseli 3. februára 2006
      
         
            Za Komisiu
         
         Markos KYPRIANOU
         
            člen Komisie
         
      
   
   
      (1)  Ú. v. ES L 243, 11.10.1995, s. 17. Rozhodnutie naposledy zmenené a doplnené smernicou Európskeho parlamentu a Rady 2004/41/ES (Ú. v. EÚ L 157, 30.4.2004, s. 33).
   
      (2)  Ú. v. ES L 199, 26.7.1997, s. 57. Rozhodnutie naposledy zmenené a doplnené rozhodnutím 2005/302/ES (Ú. v. EÚ L 95, 14.4.2005, s. 62).
   
      (3)  Ú. v. ES L 24, 30.1.1998, s. 9. Smernica naposledy zmenená a doplnená nariadením Európskeho parlamentu a Rady (ES) č. 882/2004 (Ú. v. EÚ L 165, 30.4.2004, s. 1).
   
      PRÍLOHA
      Do prílohy II sa vkladá tento text:
      
         „País: Uruguay/Země: Uruguay/Land: Uruguay/Land: Uruguay/Riik: Uruguay/Χώρα: Ουρουγουάη/Country: Uruguay/Pays: Uruguay/Paese: Uruguay/Valsts: Urugvaja/Šalis: Urugvajus/Ország: Uruguay/Pajjiż: L-Urugwaj/Land: Uruguay/Państwo: Urugwaj/País: Uruguai/Krajina: Uruguaj/Država: Urugvaj/Maa: Uruguay/Land: Uruguay
         
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
               
                     240
                  
                  
                     Caltes S.A.
                  
                  
                     Paso de los Toros
                  
                  
                     Tacuarembó
                  
                  
                     CP, SH“